115, параграф 5 от Регламент (ЕС) 2021/2115;
 в)
 обяснение как чрез интервенциите се постигат целевите стойности и как те са взаимно съгласувани и съвместими;
 г)
 обосновка за това, че разпределяните финансови средства за интервенциите са адекватни за постигане на заложените целеви стойности и са в съответствие с финансовия план;
 д)
 когато е целесъобразно — обосновка за използването на InvestEU и неговия принос за постигането на една или повече от специфичните цели, посочени в член 6, параграфи 1 и 2 от Регламент (ЕС) 2021/2115 и избрани съгласно стратегическия план по ОСП.
 Този подраздел включва също обяснение на националния принос за постигане на целите на Съюза за 2030 г., набелязани в стратегията „От фермата до трапезата“ и в стратегията на ЕС за биологичното разнообразие, за да може Комисията да извърши оценка на съответствието и на приноса на предложения стратегически план по ОСП към законодателството и ангажиментите на Съюза в областта на околната среда и климата, и по-специално към съответните цели на Съюза. Държавите членки могат да добавят информация в допълнително приложение към стратегическия план по ОСП в съответствие с член 2 от настоящия регламент.
 2.3. Показатели за контекста
 В този подраздел се представят — за показателите за контекста в приложение I към Регламент (ЕС) 2021/2115, използвани като знаменатели на показателите за резултатите — базовата стойност и годината, като се използват най-актуалните налични данни.
 2.4. План за целевите стойности
 Този подраздел показва в обобщителна таблица целевата стойност и годишните междинни цели за всеки показател за резултатите, избран за интервенционната логика в съответствие с подраздел 2.2, буква б).
 3. Последователност на стратегията
 Този раздел предоставя за всеки подраздел преглед на полезните взаимодействия и взаимно допълващите се елементи в резултат на комбинирането на интервенции и условия, определени в стратегическия план по ОСП.
 Разделът трябва да съдържа следните подраздели:
 3.1. Общ преглед на екологосъобразната архитектура
 Този подраздел включва описание на:
 а)
 общия принос на предварителните условия към специфичните цели в областта на околната среда и климата;
 б)
 допълняемостта между съответните базови условия, определени в член 31, параграф 5 и член 70, параграф 3 от Регламент (ЕС) 2021/2115, предварителните условия и различните интервенции, които са насочени към целите в областта на околната среда и климата, установени в член 6, параграф 1, букви г), д) и е) от същия регламент;
 в)
 начина, по който се очаква да бъдат постигнати по-големите амбиции по отношение на целите в областта на околната среда и климата в съответствие с член 105 от Регламент (ЕС) 2021/2115;
 г)
 обяснение за начина, по който екологосъобразната архитектура допринася и съответства на дългосрочните национални целеви стойности, определени или произтичащи от законодателните актове, посочени в приложение XIII към Регламент (ЕС) 2021/2115;
 д)
 за всеки ДЗЕС — описание на начина, по който се прилага стандартът на Съюза, включително следните елементи: обобщение на селскостопанските практики, териториален обхват, вид на земеделските стопани, спрямо които се прилага стандартът, и, когато е необходимо, описание на начина, по който практиката допринася за постигане на основната цел на стандарта за ДЗЕС.
 Това описание трябва да включва следната информация:
 i)
 за ДЗЕС 1: обобщение на задълженията